विस्तारा एयरलाइन की पहली फ्लाइट दिल्ली से अमृतसर पहुंची फुल होकर
करीबएक महीने के इंतजार के बाद अमृतसर-दिल्ली के बीच उड़ान भरने वाली एक और नई फ्लाइट बुधवार से शुरू हो गई। टाटा समूह की विस्तारा एयरलाइन ने बुधवार को अमृतसर-दिल्ली के बीच डोमेस्टिक हवाई सेवा शुरू कर दी है। विस्तारा अगले हफ्ते से अमृतसर से मुंबई के बीच भी फ्लाइट शुरू करने जा रही है। मौजूदा समय में टाटा विस्तारा की दिल्ली से मुंबई के बीच हवाई सेवा शुरू है, जिसकी शुरुआत पिछले साल हुई थी।
फ्लाइट को यात्रियों के मिले बढ़िया, रिस्पांस के चलते एयरलाइन ने अमृतसर-दिल्ली के साथ साथ अमृतसर-मुंबई के बीच भी हवाई सेवा शुरू करने का निर्णय लिया है। विस्तारा भारत का सबसे तेजी से बढ़ता फुल सर्विस कैरियर तथा टाटा सन्ज और सिंगापुर एयरलाइंस का संयुक्त वैंचर है, जिसने आज दिल्ली से अमृतसर की दैनिक सीधी सेवाएं शुरू करके इसे उत्तर भारत में एयरलाइन के नेटवर्क का पांचवां गंतव्य बनाया है।
हररोज उड़ेगी फ्लाइट
टाटाविस्तारा की फ्लाइट अमृतसर-दिल्ली के बीच हर रोज उड़ान भरेगी। एयरलाइन कंपनियों में कंपीटीशन को देखते हुए इसका एक तरफ का किराया लगभग 2500 रुपए रखा गया है। 158 सीटों वाली एयरबस में 126 इकॉनामी सीटें, 24 प्रीमियम और 8 बिजनेस क्लास सीट्स का प्रावधान है। इसके साथ ही इस डोमेस्टिक फ्लाइट में इकॉनमी क्लास के लिए प्रत्येक पैसेंजर अपने साथ 15 किलो, प्रीमियम क्लास वाला पैसेंजर 20 किलो और बिजनेस क्लास वाला पैसेंजर 25 किलो लगेज अपने साथ ले जा सकता है। बुधवार दिल्ली से अमृतसर पहुंचने वाली फ्लाइट फुल रही और इस फ्लाइट में 158 यात्री दिल्ली से अमृतसर पहुंचे। विस्तारा की फ्लाइट यूके-957 ने आज दिल्ली के इंदिरा गांधी अंतरराष्ट्रीय हवाई अड्डे से दोपहर 1.20 बजे उड़ान भरी और यह अपने निर्धारित समय दोपहर 2.35 पर अमृतसर के श्री गुरु रामदास जी अंतरराष्ट्रीय एयरपोर्ट पर उतरी।
अमृतसर टूरिज्म के हिसाब से खास
विस्ताराके चीफ एक्जीक्यूटिव आॅफिसर फी टेक योहए ने कहा कि हम अपने नेटवर्क में अमृतसर को जोड़कर काफी खुश हैं, क्योंकि पर्यटन के हिसाब से यह शहर बहुत उपयुक्त है। हर रोज हजारों सैलानी अमृतसर आते हैं। विस्तारा एयरलाइन की सेवा उन्हें आरामदायक सफर मुहैया कराएगी। अमृतसर के लिए सेवा का शुरू करना अपने ग्राहकों पर ध्यान केंद्रित करना है, जो कि लंबे समय से इस शहर में फ्लाई न्यू फीलिंग के साथ आने की इच्छा रखते थे। यह अच्छी तरह से हमारी उभरती अंतरराष्ट्रीय योजनाओं के साथ जुड़ा हुआ है, क्योंकि यहां हर साल मिलियन एनआरआई यात्रा करते हैं। उन्होंने कहा कि दो साल से भी कम अर्से में विस्तारा ने 19 गंतव्यों तक 500 साप्ताहिक फ्लाइट्स और 13 विमानों के बेड़े के साथ अपने नेटवर्क का विस्तार किया है।
bho_Deva hin_Deva hin_Deva awa_Deva hin_Deva bho_Deva hin_Deva